钦定古今图书集成/明伦汇编/氏族典/第460卷 > 魏偁
## 钦定古今图书集成/明伦汇编/氏族典/第460卷 > 魏偁

按《万姓统谱》，“偁字达卿，由郡庠生贡于春官，廷试第
一，授石城训导。自幼颖慧，读书日记数千言。稍长，博
极群书，以文雄于世。为诗希盛唐风格，典雅不凡，恒
以立言自许。时学士杨守、陈守趾相和答，甚器重之。”
偁天性孝友，动师圣贤，平生不见疾言遽色，与人友
温厚乐易，至利诱势怵，则屹然山立，不可动摇。其教
石城，以身为范，学者宗焉。所著有《经书仅悟》《核充子》
《茶馀》《诗话》《闻见类纂小史》《云松诗略》《读史编》、